# Algériai dinár

### A Wikipédiából, a szabad lexikonból.

Algériai dinár
دينار جزائري (arab)

Jelenlegi forgalmi érmék

ISO 4217 kód | `DZD`
Fizetőeszközként használja | Algéria
Infláció | 1.9%
Forrás | The World Factbook, 2005.
Váltópénz |
1/100 | centime
Jelölés | د.ج vagy DA
Érmék |
gyakran használt | 5, 10, 20, 50, 100 dinár
ritkán használt | ¼, ½ , 1, 2 dinár
Bankjegyek |
gyakran használt | 200, 500, 1000 dinár
ritkán használt | 100 dinár (kivonás alatt)
Központi bank | Banque d'Algérie
Weboldal | www.bank-of-algeria.dz
Árfolyam | napi árfolyam

A algériai dinár Algéria jelenlegi hivatalos pénzneme, váltópénze a centime (1 dinár = 100 centime). 1964-ben vezették be a korábbi frank helyett. A dinár neve a római denariusból származik, több arab államban is használatos.

## [szerkesztés] Érmék

A dinár 1964-es bevezetésekor kibocsátott érmesor a következő címleteket tartalmnazta: 1, 2, 5, 10, 20, 50 centime és 1 dinár. Előlapjukon egységesen Algéria címere, hátlapjukon az értékjelzés szerepelt.

Ezután az érméket változó időközönként verték (a különböző emlékérmeket is ideértve), mígnem 1992-ben ismét egy teljes sor került forgalomba ½, ¼, 1, 2, 5, 10, 20, 50 és 100 dinár címletekkel. Az 5 dinár feletti címletek bicolor kivitelűek.

Jelenleg az 5 dinár feletti címletek találhatók meg a hétköznapi forgalomban. Az 1990-es évek inflációja - mely a nyitottabb piacgazdaságra való áttérés következményeképp alakult ki - lerontotta a dinár vásárlóerejét, így az egy dinár alatti értékű érmék eltűntek a forgalomból, továbbá az egy- és kétdinárosok is ritkává váltak. Ennek ellenére a köznapi beszédben gyakran centime-ben adják meg az árakat, pl. 100 dinár esetén عشر الاف, azaz tízezer centime a használt forma.

## [szerkesztés] Bankjegyek

Az 1964-ben kiadott első bankjegysorozat 5, 10, 50 és 100 dinár címletű bankjegyekből állt. Az 1970-es második széria 5, 10, 100 és 500 dinár névértékű bankjegyeket tartalmazott. A bankjegyek előoldala arab-, hátoldala francianyelvű. Jelenleg a százdináros bankjegy kivonás alatt áll, azonos címletű érme váltja fel. Az 1998-as kiadású 500 és 1000-dináros bankjegyeken új biztonsági elem, a hologramhatású csík jelent meg. Az algériai bankjegyek viszonylag kisértékűek, a legnagyobb, ezerdináros címlet is mindössze mintegy 2500 forintot (kb. 10 euró) ér.

| Afrikai pénznemek | m·v·sz

Észak‑Afrika | Algériai dinár | Egyiptomi font | Euró (Plaza de soberanía) | Líbiai dinár | Marokkói dirham | Mauritániai ouguiya | Szudáni dinár és Szudáni font | Tunéziai dinár
Közép‑Afrika | Angolai kwanza | Burundi frank | Kongói frank | Közép-afrikai valutaközösségi frank (Csád, Egyenlítői-Guinea, Gabon, Kamerun, Kongói Köztársaság, Közép-afrikai Köztársaság) | Ruandai frank
Nyugat‑Afrika | Euró (Kanári-szigetek, Madeira) | Gambiai dalasi | Ghánai cedi | Guineai frank | Libériai dollár | Nigériai naira | Nyugat-afrikai valutaközösségi frank (Benin, Bissau-Guinea, Burkina Faso, Elefántcsontpart, Mali, Niger, Szenegál, Togo) | São Tomé és Príncipe-i dobra | Sierra Leone-i leone | Zöld-foki-szigeteki escudo
Kelet‑Afrika | Comore-i frank | Dzsibuti frank | Eritreai nakfa | Etióp birr | Kenyai shilling | Seychelle-i rúpia | Szomáliai shilling | Szomáliföldi shilling | Tanzániai shilling | Ugandai shilling
Dél‑Afrika | Botswanai pula | Dél-afrikai rand | Euró (Mayotte, Réunion) | Lesothoi loti | Madagaszkári ariary | Malawi kwacha | Mauritiusi rúpia | Mozambiki metical | Namíbiai dollár | Szent Ilona-i font | Szváziföldi lilangeni | Zambiai kwacha | Zimbabwei dollár

A lap eredeti címe "http://hu.wikipedia.org../../../a/l/g/Alg%C3%A9riai_din%C3%A1r.html"

Kategóriák: Pénznemek | Algéria

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Català
- Cymraeg
- Deutsch
- Français
- Arpitan
- עברית
- Italiano
- Lumbaart
- Nederlands
- ‪Norsk (bokmål)‬
- Polski
- Português
- Svenska
- Тоҷикӣ